Vrou ondervra, twee gesoek ná moord op boer | Maroela Media
Moolman Meyer. Foto: Verskaf
'n Vrou word ondervra in verband met die moord op Moolman Meyer (67), 'n boer van Ermelo, Mpumalanga.
Meyer se vuurwapen word uit sy huis vermis en twee van sy werkers, albei van Swaziland, het spoorloos verdwyn, het kol. Mtsholi Bhembe, woordvoerder van die polisie, gesê. Die identiteite van die werkers is nog nie vasgestel nie.
Daar is Woensdag op Meyer se erg verminkte lyk in 'n plantasie langs sy trekker afgekom op die plaas Waaihoek.
Meyer is Saterdag die laaste keer lewend gesien. "Meyer het Saterdag met sy bakkie Ermelo toe gery om 'n vrag vuurmaakhout te verkoop. Hy het twee werkers wat hom help om dooie hout in die plantasie te kap wat hy dan vir 'n ekstra inkomste verkoop," het Henry Geldenhuys, adjunkpresident van TLU SA wat op 'n plaas naby Meyer se plaas woon, vroeër gesê.
Een van Meyer se vriende het onraad vermoed toe hy Dinsdag by Meyer wou kuier. Hy het alarm gemaak toe hy sy bakkie sien maar geen spoor van Meyer kon vind nie.
'n Soektog is van stapel gestuur waarby die polisie, TLU SA en die landbougemeenskap betrek is. Hulle het Dinsdag van 17:00 tot 22:00 na Meyer gesoek. Die soektog is vroeg Woensdagoggend weer hervat waarna Meyer se liggaam gevind is.
Enigiemand met inligting oor die voorval word versoek om lt.kol. Mbongeni Myeni by 082 556 5605 of Stop Misdaad by 08600 10111 te kontak.
Ermelo In die nuus Mpumalanga plaasaanvalle
Neem n foto van elke werker asook sy ID en stoor die inligting by iemand anders wat dan die polisie kan help as iets gebeur. Moet nooit onbekende werkers net op jou erf of plaas toelaat nie.
Die buite landers net so gevaarlik.. Hulle is die binne info mense wat info uitgee…..
Van Sat tot Dins. en niemd soek hom voor die tyd nie..
So wreed n hard werkende man vermoor hoop hul vang die gemors .Sterkte aan familie en vriende.
Ongelukkig is statistieke ontoereikend, maar dit word vermoed dat buitelanders (meestal onwettig in SA) toenemend verantwoordelik is vir geweldsmisdade in SA. Mede burgers, hou op om dié misdaadelemente indiens te neem….. slaan terug en doen die regte ding! Kry eerder jou mede burgers om die werk te doen, as jy dan nou nie als kan self vermag nie…. elkeen KAN nou 'n verskil begin maak.